Lake Grappa Guest Farm & Ski School - Resensies
Heerlik ontspannend en rustige omgewing.
Heerlik langs die dam. Normaalweg rustig en ontspannend. Tans beweeg daar trokke op en af vir opgradering, asook verbeteringsdoeleindes, maar alles sal weer normaal word. Nie werklik so groot kopseer nie. Derde besoek aan Lake Grappa en sal weer met volgende Kalahari trip daar aandoen.
Gerda W - May 2019
Rustig met die mooiste sonsondergang en maanopkoms.
Alles was in plek toe ons arriveer, woonplek skoon en netjies met alles wat nodig is vir selfsorg.
Baie dankie Gerda.
Jou terugvoering word waardeer.
Charles F - May 2018
Baie goeie geriewe.
Wesley J - Apr 2018
Pragtige ligging, goeie diens, sal dit aan enige een aanbeveel.
Dit was 'n goeie ervaaring, was doodstil en baie rustig.
Baie dankie vir die kommentaar. Mooi dag.
Jeremy H - Oct 2017
Het baie lekker gebly, het slegs enkele negatiewe kommentaar.
Ons was aangenaam verras met die chalet (ons was in nr. 4) - lugreëling, kombuis met lekker groot tafel, binnebraaiplek as die wind lastig sou wees of dit reën, lekker gemaklike dubbelbed en 'n badkamer met stort. Maar daar was in ons chalet tóg enkele negatiewe aspekte wat ek graag wil noem: 1. Party van die blindings kon nie met die toutjies oop- en toetrek nie - 'n mens moes fisies die toutjies wat aan die blindings gekoppel is, beetkry en manipuleer. 2. Die matjie wat voor die stort op die grond lê, is in die pad as 'n mens die deur wil ...
Ons was aangenaam verras met die chalet (ons was in nr. 4) - lugreëling, kombuis met lekker groot tafel, binnebraaiplek as die wind lastig sou wees of dit reën, lekker gemaklike dubbelbed en 'n badkamer met stort. Maar daar was in ons chalet tóg enkele negatiewe aspekte wat ek graag wil noem: 1. Party van die blindings kon nie met die toutjies oop- en toetrek nie - 'n mens moes fisies die toutjies wat aan die blindings gekoppel is, beetkry en manipuleer. 2. Die matjie wat voor die stort op die grond lê, is in die pad as 'n mens die deur wil toemaak. 3. Daar is nêrens plek om die toiletware neer te sit nie - 'n rakkie van een of ander aard sou daar kon werk sodat 'n mens nie die goed in die vensterbank hoef neer te sit nie. 4. Die stort het géén plek om 'n mens se seep neer te sit nie! Daar is óók nie 'n rakkie om sjampoe ens. op neer te sit nie, met die gevolg dat 'n mens dit bo-op die muurtjie moet neersit. Die probleem is dat almal nie lank genoeg is om daar bo by te kom nie! 5. My grootste probleem was die stort (en in 'n mindere mate die opwasbak) se water wat nie vir langer as 10 sekondes warm is nie. Elke keer wanneer die water nét reg is sodat 'n mens nie onder die warm water verbrand nie, raak die water weer koud.
Goeie dag Jeremy,
Baie dankie vir jou kommentaar.Dit word waardeer.Ons sal beslis aandag daaraan gee.
Leticia L - Sep 2017
Uitstekende akkommodasie en restaurant.
Pragtige skoon akkommodasie, vriendelike personeel, heerlike ontbyt gehad by die dam wat deur heelwat voëls besoek word. Was insiggewend om meer van die omgewing te leer, baie dankie Gerhard ons kan nie uitgepraat raak omtrent ons verblyf by julle nie.
Nicolette K - Sep 2017
Ons is baie verras met wat ons gekry het vir die prys! Absolute waarde vir geld. Baie netjies, alles wat jy nodig het vir kort bly. Binnebraai bonus as die wind waai. Restaurant se spyskaart selfs beter as die Spur. Personeel vriendelik en behulpsaam.
Die eienaars is ingestel op wat gaste se behoeftes is. Die huisies is ruim en die binne braai was heerlik gesellig op die yskoue wintersaand.
Henry C - Jul 2017
Baie netjies en naby aan Augrabies Valle.
Lieflike verblyf en die restaurant is baie billik met lekker kos.
Jan L - Apr 2017
Maklik, gerieflik en vriendelik.
Baie dankie vir die gasvryheid. Die jaffels was baie lekker en het ons oggend sommer 'n hupstoot gegee.
Arno C - Mar 2017
Uiters vriendelike en hulpvaardige diens.
Chalets is lekker skoon en jy het jou privaatheid. Sal definitief weer hier tuisgaan.
Baie netjiese bestemming, sal weer daar oorbly as ek in daai rigting beweeg. Lekker groot kamer en badkamer.
Dirk G - Aug 2016
Mooi plek as jy hou van plaasverblyf.
Plek was mooi skoon. Daar is nie 'n spieël bokant die muurprop in die kamer en 'n tafeltjie of rakkie wat dit vir 'n vrou gerieflik maak om haar hare droog te maak en grimering aan te sit nie. Daar was nie ys in die vrieskas nie, moes ys gaan koop by die kroeg. Die plek het loshande die kleinste badkamer wat ons nog teëgekom het. Daar is ook nie 'n rakkie in die badkamer vir 'n man en vrou se toiletsakkies nie en daar is ook nie 'n rakkie in die stort vir sjampoe en seep nie. Dit moet op die stortvloer geplaas word. Die mees frustrerende was dat ...
Plek was mooi skoon. Daar is nie 'n spieël bokant die muurprop in die kamer en 'n tafeltjie of rakkie wat dit vir 'n vrou gerieflik maak om haar hare droog te maak en grimering aan te sit nie. Daar was nie ys in die vrieskas nie, moes ys gaan koop by die kroeg. Die plek het loshande die kleinste badkamer wat ons nog teëgekom het. Daar is ook nie 'n rakkie in die badkamer vir 'n man en vrou se toiletsakkies nie en daar is ook nie 'n rakkie in die stort vir sjampoe en seep nie. Dit moet op die stortvloer geplaas word. Die mees frustrerende was dat die water koud word terwyl jy besig is om te stort. Ek het dit aan hulle genoem en hulle weet glo van die probleem, maar moet dit glo nog regmaak. Dit is onaanvaarbaar en swak diens. Ek betaal die tarief wat gevra word en verwag dat alles immers sal werk.
Die kothuis is fantasties geleë en pragtig ingerig met als wat jy nodig het vir 'n vinnige wegbreek... Baie dankie Maggie en LekkeSlaap!